
О Б Я В Л Е Н И Е

на основание Заповед № РД-06-266/19.06.2026 г. на началника на РУО – Добрич 

ОБЯВЯВА СЕ ПРОЦЕДУРА ЗА ПОДБОР НА ДВАМА ОЦЕНИТЕЛИ 
за извършване на оценка по Модул 2 „Мониторинг и оценка на резултатите от прилагането на Националната програма „Без агресия за сигурна образователна среда“ в детските градини и училищата“ от НП „Приобщаваща и сигурна образователна среда“ за 2026 година, както следва:
Допустими кандидати са:
· Оценител 1: Ментор по Програма „Стъпки заедно“ от Регионален център за подкрепа на процеса на приобщаващото образование (РЦПППО).
· Оценител 2: Педагогически специалист, заемал длъжността „Координатор“ по Национална програма „Без агресия за сигурна образователна среда“.
І. Професионален профил и изисквания към кандидатите:
За позицията „Оценител 1“ (Ментор по Програма „Стъпки заедно“ от РЦПППО):
1. Да е служител/експерт към РЦПППО.
1. Да притежава доказан опит като ментор по Програма „Стъпки заедно“ (съвместна програма на МОН и УНИЦЕФ) и/или наличието на видими за общността и областта резултати.
1. Висше образование (минимум степен „бакалавър“) в професионално направление „Педагогика“, „Психология“ или „Социални дейности“.
За позицията „Оценител 2“ (Координатор по НП „Без агресия за сигурна образователна среда“):
1. Да е педагогически специалист в институция от системата на предучилищното и училищното образование на територията на област Добрич.
1. Да има доказан опит като координатор при реализирането на дейности по НП „Без агресия за сигурна образователна среда“.
1. Висше образование с придобита професионална квалификация „учител“.
ІІ. Необходими документи за кандидатстване:
1. Заявление за участие в подбора (с посочване на позицията, за която се кандидатства – Оценител 1 или Оценител 2).
1. Професионална автобиография в европейски формат (CV).
1. Копие от диплома за завършено висше образование.
1. Служебна бележка или друг документ, удостоверяващ специфичния опит:
3. За Оценител 1: Документ от РЦПППО за наличието на видими за общността и областта резултати.
3. За Оценител 2: Документ/удостоверение от образователната институция, доказващ, че лицето е било координатор по НП „Без агресия за сигурна образователна среда“.
ІІІ. Срокове и място за подаване на документите:
· Документите се подават в срок от 22. 06.2026 г. до 03.07.2026 г. включително.
· Място на подаване: В деловодството на РУО – Добрич на адрес: гр. Добрич, площад „Свобода“, № 5, ет. 3, стая 6.
IV. Етапи на подбора:
1. Допускане по документи: Проверка за наличието на специфичния профил (ментор от РЦПППО или координатор по НП).
1. Оценка и класиране: Избор на оценителите от комисията съгласно критериите за подбор.
Крайното класиране ще бъде обявено на сайта на РУО – Добрич в срок до 07.08.2026 г.
V. Възнаграждение и ангажираност на избраните кандидати:

Финансовото възнаграждение на избраните оценители се изплаща съгласно правилата и финансовите параметри, заложени в НП „Приобщаваща и сигурна образователна среда“ за 2026 година.
Одобрените кандидати преминават задължително онлайн обучение за изпълнение на специфичните дейности по Модул 2 от Програмата.
Избраните лица ще бъдат ангажирани за изпълнение на дейностите по мониторинг и оценка през учебната 2026/2027 година.

